Niko šventvietės ir šventyklos

Nikko šventvietės ir šventyklos – kultūrinis pasaulio paveldo objektas, esantis Japonijoje, Niko mieste. Jis susideda iš vienos budistinės šventyklos – Rinnodži, ir dviejų šintoistinių maldyklų – Futarasano ir Tošiogū. Iš viso šioms šventykloms priklauso 103 pastatai. Niko šventyklos į UNESCO sąrašą buvo įtrauktos 1999 metais dėl savo istorinės svarbos bei puikios architektūros ir dekotaryvumo.Shrines and Temples of Nikko, UNESCO

 Istorija 

Pirmosios šventyklos Niko teritorijoje buvo pastatytos VIII a. Vėliau, XII a., jų vis daugėjo, Niko garsėjo kaip šventa vieta. XVII a. čia buvo palaidotas Tokugavos šiogūnato įkūrėjas Tokugava Iejasu, jam pastatytas mauzoliejus. 1871 m. naujoji Meidži valdžia padalino vietovėje esančius pastatus į tris grupes, paskirdama juos Futarasano, Tošiogū ir Rinnodži šventykloms.

Dauguma vietovėje esančių pastatų buvo pastatyti arba perstatyti Edo periodu ir gerai iliustruoja to laikotarpio architektūrą.

 Šventyklos 

 Futarasanas (). Skirta trims Nantai kalno dievybėms. Ją sudaro grupė pastatų, kurie buvo pastatyti XVII a., laikantis senųjų tradicijų. Centrinių pastatų planai siekia 825 metus.

 Tošiogū (). Įkurta XVII a., susideda iš daugybės pastatų. Turi kiniškos architektūros elementų.

 Rinnodži (). Įkurta VIII a., didesnė dalis pastatų iš Edo periodo, ypač 1653 metų, kada buvo statomas Tokugava Iejasu mauzoliejus.

 Gamta 

Šventyklų pastatai gerai įsilieja į kraštovaizdį, yra apsupti miškų. XVII a. aplink buvo pasodinti tūkstančiai japoninės kriptomerijos medžių, kurie išlikę iki šių dienų.

 Susiję pasaulio paveldo objektai 
 : Icukušimos šintoistinė maldykla (1996)
 : Šventoji Okinošimos sala ir susijusios vietos Munakatos regione (2017)

 Šaltiniai 

 Nuorodos 
 Aprašymas UNESCO puslapyje

Kategorija:Točigio prefektūra
Kategorija:Šintoizmo maldyklos
Kategorija:Budizmo šventyklos ir vienuolynai Japonijoje